Diari Oficial de la Generalitat Valenciana


Sumari del DOGV 9408, del 19-08-2022 (2022/7606)

ACORD de 5 d'agost de 2022, del Consell, pel qual s'autoritza una transferència de crèdit del capítol 7 del programa 421.70, Infraestructures educatives, i del capítol 6 del programa 422.30, Ensenyament Secundari, al capítol 2 d'aquest últim, tots dos de la Conselleria d'Educació, Cultura i Esport, per import global de 7.500.000 euros. Expedient 09.017/22-120.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9408

Data del DOGV
:   19-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7606


Data del document
:   05-08-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 5 d'agost de 2022, del Consell, pel qual s'autoritza una transferència de crèdit del capítol 7 del programa 421.70, Infraestructures educatives, i del capítol 6 del programa 422.30, Ensenyament Secundari, al capítol 2 d'aquest últim, tots dos de la Conselleria d'Educació, Cultura i Esport, per import global de 7.500.000 euros. Expedient 09.017/22-120. [2022/7606]  
Amb càrrec al capítol 2 del programa 422.30, Ensenyament Secundari, de la Conselleria d'Educació, Cultura i Esport s'atenen una diversitat de despeses relacionades amb els centres docents d'Educació Secundària, Batxillerat i Formació Professional, així com centres d'ensenyaments artístics professionals de titularitat de la Generalitat. En aquest exercici s'ha produït un important increment d'aquestes despeses de funcionament, ja que d'una banda s'ha mantingut durant el primer semestre la situació excepcional derivada de la covid-19, i per això han hagut de continuar aplicant-se les mesures extraordinàries per a garantir la seguretat en els centres, especialment el reforç dels serveis de neteja i la compres de material de protecció i, per una altra, s'ha unit la situació econòmica excepcional pel conflicte bèl·lic d'Ucraïna, amb una pujada generalitzada dels preus que impacta clarament en la contractació dels serveis, alhora que ha requerit l'adopció de mesures addicionals per part de l'administració educativa per a atendre l'alumnat nou migrant a causa del conflicte.  
D'altra banda, la implantació curricular de la nova Llei orgànica d'educació i la posada en marxa de nous currículums suposen necessitats addicionals de crèdit en el capítol 2 del programa per a poder atendre la renovació dels bancs de llibres de text.  
Per tot el que s'ha exposat i per a fer front a totes aquestes necessitats, la Conselleria d'Educació, Cultura i Esport planteja la necessitat d'incrementar el capítol 2 del programa 422.30, Ensenyament Secundari, per import de 7.500.000 euros i per al seu finançament proposa la transferència de disponibilitats existents en el capítol 6 del mateix programa, per import de 2.500.000 euros i en la línia de transferència T8253, «Finançament delegació de competències en matèria d'infraestructures educatives Educació Primària», de l'annex de subvencions i transferències de capital del programa 421.70, Infraestructures educatives, per import de 5.000.000 d'euros, disponibilitats que no estan vinculades a compromisos pendents ni a finançament condicionat.  
  
Si bé la transferència implica una minoració en crèdits d'operacions de capital per a finançar despesa corrent, considerant que es tracta despesa destinada a la prestació de serveis públics fonamentals recollits en l'article 15 de la LOFCA, la mateixa s'ajusta al que es preveu en l'article 49 de la Llei 1/2015 d'hisenda pública sector públic instrumental i subvencions per ser-li aplicable l'excepció prevista en el seu apartat 1.c.  
  
A aquest efecte i en virtut del que es disposa en els articles 21 i 23 de la Llei 8/2021 de pressupostos de la Generalitat per a l'exercici 2022, i 49.1.c de la Llei 1/2015, d'hisenda pública, sector públic instrumental i de subvencions, el Consell, a proposta de la Conselleria d'Hisenda i Model Econòmic, adopta el següent  
  
  
ACORD  
  
Primer  
Autoritzar una minoració en la dotació de la línia de transferència T8523 de l'annex de transferències i subvencions de capital del programa 421.70, Infraestructures educatives, d'acord amb el següent detall:  
  
Segon  
Autoritzar una minoració de crèdit en les aplicacions i pels imports que es detallen a continuació:  
  
Aplicació Import  
64.64.30.943.16.8 2.500.000,00  
09.61.86.192.44.2 5.000.000,00  
Total minoracions 7.500.000,00  
  
  
  
Tercer  
Autoritzar un increment de crèdit en l'aplicació pressupostària 85.69.16.086.46.5 per import de 7.500.000 euros  
  
València, 5 d'agost de 2022  
  
La consellera secretària accidental del Consell,  
MIREIA MOLLÀ HERRERA